CELEX: 62010CN0229
Language: et
Date: 2010-05-10 00:00:00
Title: Kohtuasi C-229/10: Eelotsusetaotlus, mille on esitanud Tribunal Cível da Comarca do Porto (Portugal) 10. mail 2010 — Maria Alice Pendão Lapa Costa Ferreira, Alexandra Pendão Lapa Ferreira versus Companhia de Seguros Tranquilidade, S.A.

17.7.2010   
            
            
               ET
            
            
               Euroopa Liidu Teataja
            
            
               C 195/12
            
         Eelotsusetaotlus, mille on esitanud Tribunal Cível da Comarca do Porto (Portugal) 10. mail 2010 — Maria Alice Pendão Lapa Costa Ferreira, Alexandra Pendão Lapa Ferreira versus Companhia de Seguros Tranquilidade, S.A.
   (Kohtuasi C-229/10)
   2010/C 195/17
   Kohtumenetluse keel: portugali
   
      Eelotsusetaotluse esitanud kohus
   
   Tribunal Cível da Comarca do Porto
   
      Põhikohtuasja pooled
   
   
      Hagejad: Maria Alice Pendão Lapa Costa Ferreira, Alexandra Pendão Lapa Ferreira
   
      Kostja: Companhia de Seguros Tranquilidade, S.A.
   
      Eelotsuse küsimused
   
   
               1.
            
            
               Kas kohustuslikku liikluskindlustust käsitlevate euroopa direktiividega [72/166/EMÜ (1), 84/5/EMÜ (2), 90/232/EMÜ (3), 2000/26/EÜ (4) ja 2005/14/EÜ (5); eelkõige direktiivi 90/232 artikliga 1a] on kooskõlas [Portugali] tsiviilseadustiku artikli 505 tõlgendus, mis välistab mootorsõidukite kasutamise tsiviilvastutuse liiklusõnnetustes, kus jalakäija on õnnetuse ainus ning eksklusiivne põhjustaja?
            
         
               2.
            
            
               Kas nende samade direktiividega on kooskõlas sama tsiviilseadustiku artikli 570 tõlgendus, mis võimaldab hüvitist vähendada või seda mitte maksta vastavalt mõlema poole süü osakaalule õnnetuses, kui kahju kannatanud isiku süüline tegu tingis kahju tekkimise või suurendas seda?
            
         
               3.
            
            
               Jaatava vastuse korral, kas nimetatud direktiividega on vastuolus tõlgendus, mis võimaldab hüvitist vähendada või seda mitte maksta, arvestades õnnetuse toimumisega seonduvalt esiteks jalakäija süüga ning teiseks mootorsõidukist tuleneva ohuga?
            
         
      (1)  Nõukogu 24. aprilli 1972. aasta direktiiv mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (EÜT L 103, lk 1; ELT eriväljaanne 06/01, lk 10).
   
      (2)  Nõukogu 30. detsembri 1983. aasta teine direktiiv mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT 1984, L 8, lk 17; ELT eriväljaanne 06/07, lk 3).
   
      (3)  Nõukogu 14. mai 1990. aasta kolmas direktiiv mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT L 129, lk 33; ELT eriväljaanne 06/01, lk 249).
   
      (4)  Euroopa Parlamendi ja nõukogu 16. mai 2000. aasta direktiiv mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise ning nõukogu direktiivide 73/239/EMÜ ja 88/357/EMÜ muutmise kohta (Neljas liikluskindlustuse direktiiv) (EÜT L 181, lk 65; ELT eriväljaanne 06/03, lk 331).
   
      (5)  Euroopa Parlamendi ja nõukogu 11. mai 2005. aasta direktiiv, millega muudetakse nõukogu direktiive 72/166/EMÜ, 84/5/EMÜ, 88/357/EMÜ ja 90/232/EMÜ ning Euroopa Parlamendi ja nõukogu direktiivi 2000/26/EÜ mootorsõidukite kasutamise tsiviilvastutuskindlustuse kohta (ELT L 149, lk 14).